
****

**ประกาศองค์การบริหารส่วนตำบลทับสวาย**

**เรื่อง มาตรการเสริมสร้างวัฒนธรรมองค์กร**

................................

มาตรการเสริมสร้างวัฒนธรรมองค์กร ขององค์การบริหารส่วนตำบลทับสวาย กำหนดขึ้นเพื่อให้การดำเนินงานขององค์การบริหารส่วนตำบลทับสวาย มีความโปร่งใส เป็นธรรม และสามารถตรวจสอบได้ นายกองค์การบริหารส่วนตำบลทับสวายได้มีประกาศเจตจำนงสุจริตในการบริหารงานขององค์การบริหารส่วนตำบลทับสวาย เมื่อวันที่ 10 กุมภาพันธ์ 2565 เพื่อให้การดำเนินการเป็นไปอย่างเป็นรูปธรรมชัดเจน และมีประสิทธิภาพ องค์การบริหารส่วนตำบลทับสวายจึงประกาศมาตรการเสริมสร้างวัฒนธรรมองค์กรขึ้น ดังนี้

ข้อ 1 : นโยบาย องค์การบริหารส่วนตำบลทับสวาย ได้กำหนดนโยบายในการบริหารงานขององค์การบริหารส่วนตำบลทับสวาย โดยมีประกาศแสดง “เจตจำนงการบริหารงานด้วยความสุจริต” เพื่อให้บุคลากรขององค์การบริหารส่วนตำบลทับสวาย ทุกระดับ ทุกคน ได้สำนึกตระหนัก และยึดถือปฏิบัติ

ข้อ 2 : มาตรการและแนวทางการดำเนินการ เพื่อให้การปฏิบัติงานเป็นไปในทิศทางเดียวกันในอันที่จะสร้างและแสดงถึงความโปร่งใส ความพร้อมรับผิด ความปลอดจากการทุจรติในการปฏิบัติงาน ความมีวัฒนธรรมในองค์กร ความมีคุณธรรมการทำงานในหน่วยงาน และการสื่อสารภายในหน่วยงานได้กำหนดมาตรการและแนวทางการดำเนินงาน ดังนี้

2.1 บริหารงานขององค์การบริหารส่วนตำบลให้เป็นไปตามแนวนโยบายของรัฐบาล

2.2 ยึดประชาชนเป็นศูนย์กลาง อำนวยความสะดวก และให้บริการแก่ประชาชนตามหลักธรรมาภิบาล

2.3 ทำงานเป็นทีม มีความรัก ความสามัคคี

2.4 ยึดหลักการบริหารกิจการบ้านเมืองที่ดี 6 ประการ

(1) หลักนิติธรรม - ยึดหลักฎหมาย ระเบียบ คำสั่งของทางราชการที่ชอบด้วยกฎหมาย

(2) หลักคุณธรรม - ยึดมั่นในความถูกต้องดีงาม ประพฤติตนเป็นแบบอย่างที่ดี

(3) หลักความรับผิดชอบ - ตระหนักในหน้าที่ ความรับผิดชอบปฏิบัติงานอย่างเต็มกำลังความสามารถ ในตำแหน่งหน้าที่ของแต่ละคน

(4) หลักความคุ้มค่า - ใช้ทรัพยากรอย่างประหยัด และให้เกิดประโยชน์สูงสุดและมีความคุ้มค่า คำนึงถึงประโยชน์ที่จะเกิดกับประชาชนเป็นสำคัญ

(5) หลักความโปร่งใส - ยึดถือปฏิบัติอย่างเคร่งครัดในการทำงานอย่างโปร่งใส เปิดเผยข้อมูลข่าวสารที่เป็นประโยชน์ ตรงไปตรงมา ต้องไม่มีเรื่องผลประโยชน์ทับซ้อน และต้องไม่มีการทุจริตคอร์รัปชั่นเกิดขึ้น และสามารถตรวจสอบผลการดำเนินงานได้

(6) หลักการมีส่วนร่วม - ในการทำงานให้รับฟังข้อมูล ข้อคิดเห็นจากผู้เกี่ยวข้องทุกฝ่ายรวมทั้งประชาชน

-2-

2.5 ยึดมั่นในค่านิยมหลักของมาตรฐานจริยธรรมสำหรับผู้ดำรงตำแหน่งทางการเมืองและเจ้าหน้าที่ของรัฐ 9 ประการ ของสำนักงานผู้ตรวจการแผ่นดิน ดังนี้

(1) การยึดมั่นในคุณธรรมและจริยธรรม

(2) การมีจิตสำนึกที่ดี ซื่อสัตย์ สุจริต และรับผิดชอบ

(3) การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

(4) การยืนหยัดทำในสิ่งที่ถูกต้อง เป็นธรรม และถูกกฎหมาย

(5) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

(6) การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

(7) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใสและตรวจสอบได้

(8) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

(9) การยึดมั่นในหลักจรรยาวิชาชีพขององค์กร

จึงประกาศมาให้ทราบโดยทั่วกัน

ประกาศ ณ วันที่ 10 กุมภาพันธ์ พ.ศ. 2565

(นายสิทธิชัย ลวกไธสง)

นายกองค์การบริหารส่วนตำบลทับสวาย